text: আব্রামের 'স্কুল টাইম' - বিনোদন বক্স
  আব্রামের 'স্কুল টাইম'
  নিজেদের একমাত্র ছেলে আব্রাম খান জয়কে স্কুলে ভর্তি করে ভীষণ খুশি ঢালিউড সুপারস্টার শাকিব খান ও অপু বিশ্বাস। গত বছরের ১২ নভেম্বর রাজধানীর বারিধারায় আমেরিকান ইন্টারন্যাশনাল স্কুল ঢাকা (এআইএসডি) স্কুলে জয়কে ভর্তির জন্য গিয়েছিলেন শাকিব ও অপু। ভর্তির জন্য ফরমও পূরণ করেন তারা।
  কিন্তু ছেলের বয়স বাধা হয়ে দাঁড়ায়। ঐ স্কুল কর্তৃপক্ষ জয়কে বসুন্ধরা আবাসিক এলাকার 'ইন্টারন্যাশনাল স্কুল ঢাকা'-তে প্লে-গ্রুপে ভর্তি করার পরামর্শ দেয়। পরে এই স্কুলের স্কুলের প্লে-গ্রুপে ভর্তি করা হয় জয়কে। স্কুলে যাওয়া আসাও শুরু হয় জয়ের।
  আজ সোমবার মা অপু বিশ্বাস জয়ের দু'টি ছবি সোশ্যাল মিডিয়া হ্যান্ডেলে প্রকাশ করেছেন। যেখানে জয়কে স্কুলে নিয়ে যেতে কিংবা স্কুল থেকে নিয়ে আসা হচ্ছে এমনটাই বোঝা যাচ্ছে। অপু বিশ্বাস ক্যাপশনে লিখেছেন, 'স্কুল টাইম।'
  অর্থাৎ স্কুলের সময়টা জয় যে বেশ উপভোগ করছে তা স্পষ্ট বোঝা যায়। আর ছেলেকে নিয়ে ঞ্জিয়মিত স্কুলে নিয়ে যাওয়া আসাতেও আনন্দ পান মা অপু বিশ্বাস, অন্তত ছবি তা-ই বলে দেয়।